સરદાર પટેલ એજ્યુકેશન ટ્રસ્ટ સંચાલિત બી.એન.પટેલ કોલેજ ઓફ ફિઝિયોથેરાપીના નવા બિલ્ડિંગના લોકાર્પણ પ્રસંગે કાંકરોલીના ડો.વાગેશકુમારજી બાવાજી, ઉમરેઠ સંતરામ મંદિરના મહંત ગણેશદાસજી મહારાજ, આણંદના રામજી મંદિરના ભગવાનદાસજી મહારાજે સંસ્થા ઉત્તરોત્તર પ્રગતિ કરે તેવા શુભાષિશ પાઠવ્યા હતા. મુખ્ય મહેમાન અમદાવાદ સિવિલ હોસ્પિટલના મેડિકલ સુપ્રિટેન્ડેન્ટ ડો.એમ.એમ.પ્રભાકરે જણાવ્યું હતું કે, ગુજરાતમાં ૬૫ ફિઝિયોથેરાપીની કોલેજ છે. જે પૈકી બી.એન.પટેલ કોલેજ ઓફ ફિઝિયોથેરાપીને ૧૦૦ બેઠકની મંજૂરી મળી છે તે આનંદની વાત છે. મુંબઇની નાણાંવટી હોસ્પિટલના એચ.ઓ.ડી ડો.અલી ઇરાનીએ ફિઝિયોથેરાપી વિશેના નવીન ખ્યાલોની માહિતી આપી હતી. આ પ્રસંગે અમદાવાદની ઝાયડસ હોસ્પિટલના નેફ્રોલોજીસ્ટ ડો.હિમાંશુ પટેલ, ઇએમટીસી એન્જિનિયરીંગ લિ.ના સીઇઓ તરૂણા પટેલ સહિત મહાનુભાવોના હસ્તે નવીન બિલ્ડિંગનું લોકાર્પણ કરાયું હતું.